|  |
| --- |
| GASILSKA ZVEZA HORJUL Komisija za mladinoSlovenska cesta 71354 Horjul Horjul, 18. 3. 2017 **VSEM PGD V GZ BREZOVICA, DOLOMITI IN HORJUL**GZ Horjul na osnovi programa dela Komisije za mladino organizira: |
|  |
| **OBČINSKO TEKMOVANJE V GASILSKI ORIENTACIJI 2018** |
| **ki bo v soboto, 21. aprila 2018, ob 8.30 uri v Žažarju GZ Horjul** |
|  |

**TEKMOVALNE KATEGORIJE** (ekipo sestavljajo trije člani\*)

* kategorija PIONIRJI (ekipa fantov ali mešano) - od 7 do 11 let; (letniki 2007 – 2011; GŠTD, 2013)
* kategorija PIONIRKE - od 7 do 11 let; (letniki 2007 – 2011; GŠTD, 2013)
* kategorija MLADINCI (ekipa fantov ali mešano) - od 12 do 16 let; (letniki 2002 – 2006; GŠTD, 2013)
* kategorija MLADINKE - od 12 do 16 let; (letniki 2002 – 2006; GŠTD, 2013)
* kategorija GASILCI PRIPRAVNIKI (ekipa fantov ali mešano) - od 16 do 18 let; (letniki 2000 – 2002; GŠTD, 2013)
* kategorija GASILKE PRIPRAVNICE - od 16 do 18 let; (letniki 2000 – 2002; GŠTD, 2013)

Tekmoval-ci/ke letnika 2002 (16 let) lahko tekmujejo v kategoriji mladin-cev/k ali gasil-cev/k pripravni-kov/c.

\*V ekipi treh, je lahko samo eden od tekmovalcev mlajši od razpisane starosti za posamezno kategorijo!

Starost članov posamezne ekipe se bo na podlagi prijavnega lista predhodno preverjala v programu Vulkan.

**PRAVICA NASTOPA**

Pravico nastopa na občinskem tekmovanju v gasilski orientaciji ima vsako društvo iz GZ Brezovice, GZ Horjul in GZ Dolomiti.

Društva iz GZ Horjul in GZ Dolomiti lahko prijavijo največ do 12 ekip, ne glede na kategorijo. Društva iz GZ Brezovica lahko prijavijo 12 ekip ne glede na kategorijo. V kolikor bi posamezno društvo iz GZ Brezovica imelo več kot 12 ekip, se le-te tekmovanja lahko udeležijo s predhodnim posvetom s predsednico komisije GZ Brezovica. Skupno število vseh tekmujočih ekip iz GZ Brezovica ne sme preseči 120 ekip.

Vsako PGD mora ob prijavi ekip navesti tudi dva sodnika, ki bosta sodila na tekmovanju. Število sodnikov je enako, ne glede na število ekip (če društvo prijavi 12 ekip, prijavi 2 sodnika, ravno tako, če prijavi samo 1 ekipo).

Društvo, ki sodnikov ne bo prijavilo, oziroma če sodnikov na dan tekmovanja ne bo, ne bo imelo pravice do nastopa na tekmovanju. V primeru da sodnika ne bosta mogla priti, je potrebno najti zamenjavo!

**PRIJAVA**

Prijave je potrebno poslati na priloženih obrazcih do vključno ponedeljka, **16. aprila 2018** po elektronski pošti na naslov **gzhorjul@horjul.si** in v vednost na **matejscouting@gmail.com**. Prijava je sprejeta, ko dobite odgovor/potrdilo o prejemu.

**Kasnejših in nepopolnih prijav ne sprejemamo!**

**ŠTARTNINA**

Štartnina za posamezno ekipo je **15 EUR, ki se plača ob prijavi ekipe do vključno 16. aprila 2018** na TRR: SI56-0202- 7008-8954- 341, GZ Horjul, Slovenska cesta 7, 1354 Horjul, s pripisom: ORIENTACIJA 2018 – štartnina.

**NEOPRAVIČENA ODSOTNOST**

V primeru neopravičene odsotnosti ekipe na tekmovanju bo prijavnina ostala na GZ Horjul.

**IDENTIFIKACIJA NA DAN TEKMOVANJA**

Na komisiji A se ekipe identificirajo z novo izkaznico pionirja in mladinca s sliko ali gasilsko izkaznico. Stare knjižice pionirja in mladinca NE VELJAJO! Vsi tekmovalci morajo biti vpisani v program Vulkan.

**OSEBNA OPREMA (UNIFORMIRANOST)**

Za tekmovanje v gasilski orientaciji ni potrebna gasilska delovna obleka. Tekmovalci in mentorji naj imajo primerno športno obutev in naj so športno oblečeni.

**ČAS NASTOPA**

Vsaka ekipa se javi pri A komisiji vsaj **20 minut** pred štartom, kjer dobi ocenjevalni list, ustrezna navodila in je napotena na vajo izven proge.

Časovnica mora vsebovati čas prijave na A komisiji, čas nastopa na vaji izven proge, čas prihoda na mesto z oznako start in čas štarta.

V kolikor bodo ekipe zamujale na štart, bo ekipa za vsako začetno minuto zamujanja kaznovana z 1 negativno točko. Za zamudo se šteje, če ekipa ni pravi čas na mestu z oznako START.

Časovnica tekmovanja bo objavljena na spletni strani GZ Dolomiti najmanj tri dni pred tekmovanjem.

**SESTAVA in NAVODILA ZA EKIPE**

* Vsak član lahko nastopi samo za eno ekipo.
* Če ekipa prekine tekmovanje, mora mentor obvestiti komisijo "B" na cilju. Ekipa pa mora kljub temu oddati na cilju ocenjevalni list in karto terena zaradi evidence tekmovalnih ekip.
* Priporočamo mobitel, ki naj bo povezava z mentorjem zaradi nepredvidenih dogodkov.
* Člane pionirskih ekip obvezno spremlja mentor, ki je vpisan na prijavnem listu. Mentor lahko spremlja samo eno ekipo, vendar hkrati ne more biti tekmovalec na istem tekmovanju. Če pride na sami prijavi pri A komisiji do spremembe, mora ekipa to spremembo obvezno sporočiti (npr: zamenjava mentorja).
* Ekipa se orientira s pomočjo karte in kompasa. Ekipa uporablja lasten kompas. Brez kompasa se ekipa ne more prijaviti na A komisiji.

**KARTA**

* Za podlago karte za tekmovanje iz gasilske orientacije se uporablja državna topografska karta merila 1:25000 (DTK 25), ki se poveča na ustrezno večje merilo (npr. 1:12000, 1:10000,… - v odvisnosti od izbire terena in poteka trase tekmovanja).
* Podlaga karte mora biti barvna.
* Karta mora imeti naslednje obvezne sestavine: merilo (prikazano številčno), legendo (npr. oznaka starta/cilja, kontrolna točka, …), oznako severa, ime tekmovanja, naziv kategorije, naštete kontrolne točke.
* Karto ekipa prejme 2 minuti pred štartom.
* Po prihodu v cilj mora ekipa karto obvezno vrniti. V primeru, da ekipa karte ne vrne ob prihodu v cilj, prejme 200 negativnih točk.

**PROGA**

Tekmovanje iz gasilske orientacije je sestavljeno iz orientacijske proge in iz vrste kontrolnih točk, ki jih mora vsaka ekipa najti **po vrstnem redu od prve do zadnje kontrolne točke** (po zaporedni številki kontrolne točke) in to kar najhitreje.

Proga:

* za pionirje, pionirke je dolga cca. 2000 m in ima 4 aktivne kontrolne točke;
* za mladince, mladinke je dolga cca. 3000 m in ima 6 aktivnih kontrolnih točk;
* za gasilce pripravnike, gasilke pripravnice je dolga cca. 5000 m in ima 6 aktivnih kontrolnih točk;

Proga nima označb, opisov ali katerihkoli (označevalnih) drugih elementov.

Opomba: Za dolžino proge se šteje zračna razdalja. Glede na težavnost terena ali število ekip se lahko razdalja proge temu ustrezno prilagodi.

**KONTROLNA TOČKA**

Kontrolna točka je prostor v naravi, kjer ekipa izvede določeno vajo.

Kontrolna točka je lahko »aktivna« (na njej se izvede vaja) ali »mrtva« (na njej se ekipa le registrira).

Kontrolna točka je na karti označena z rdečim krogcem in zaporedno številko. Kontrolna točka se nahaja v središču krogca, na terenu pa je območje kontrolne točke lahko oddaljeno do 10 m od središča območja določenega na karti. Kontrolna točka je dobro določljiva na terenu in tako tudi na karti.

Namen kontrolnih točk je, da ekipe ne skrajšujejo začrtanih poti.

Na kontrolno točko morajo priti vsi trije člani ekipe skupaj, pri pionirjih, pionirkah tudi mentor. S pripravo orodja za vajo lahko ekipe začnejo šele potem, ko je ekipa popolna.

Po izvedeni vaji na vsaki kontrolni točki se mora vodja ekipe obvezno podpisati ob navzočnosti sodnika in mentorja pri kategoriji pionirjev, pionirk.

Poleg aktivnih kontrolnih točk se zaradi ustreznega trasiranja proge lahko doda tudi mrtva točka, vendar največ dve na posamezni progi. Tudi mrtva točka mora biti na karti označena z rdečim krogcem in zaporedno številko. Na mrtvi točki ekipa opravi registracijo - sodnik ekipi v ocenjevalni list potrdi oz. označi prihod na točko (npr. s štampiljko in podpisom), ekipa nato nadaljuje s progo.

Kontrolne točke morajo biti v naravi označene (npr. z listom A4 z imenom kontrolne točke in zaporedno številko, obešenim na višini najmanj 1 m). Oznaka mora biti iz optimalne smeri prihoda vidna najmanj z razdalje 10 m.

Mesto kontrolnih točk in razporeditev vaj določi in razporedi organizator glede na teren. Mentorji ekip pionirjev, pionirk pri izvedbi posameznih vaj na kontrolni točki počakajo svojo ekipo na mestu, ki ga določi in označi organizator tekmovanja.

Pri prostorski razporeditvi kontrolnih točk je potrebno upoštevati dejavnik »orientacije«, kar pomeni, da morajo biti kontrolne točke postavljene tako, da ekipam omogočajo, da same izberejo najoptimalnejšo pot.

V kolikor je kontrolna točka zasedena in ekipa ne more začeti s pripravo orodja in izvedbo vaje, je ekipa dolžna počakati na poziv sodnika za začetek priprave orodja in izvedbe vaje na določenem mestu. Mesto določi organizator. Mesto čakanja mora biti določeno tako, da čakajoče ekipe ne ovirajo ali kakor koli pomagajo ekipam, ki se pripravljajo ali izvajajo vajo.

Za pripravo orodja/opreme na aktivni kontrolni točki (na vaji izven proge in na vajah na progi) ima ekipa na voljo maksimalno 60 sekund. V kolikor ekipa v 60 sekundah ne pripravi orodja/opreme in se pripravi na začetek izvajanja vaje, dobi ekipa za vsako dodatno sekundo priprave 1 NT.

Aktivne kontrolne točke na orientacijski progi:

|  |  |  |
| --- | --- | --- |
| **pionirji, pionirke** | **mladinci, mladinke** | **gasilci pripravniki, gasilke pripravnice** |
| Vaja z vedrovko – vaja izven proge | Vaja z vedrovko – vaja izven proge | Postavitev orodja za vajo z MB – vaja izven proge |
| Štafetno vezanje vozlov | Štafetno vezanje vozlov | Štafetna navezava orodja |
| Praktične vaje iz orientacije | Praktične vaje iz orientacije | Praktične vaje iz orientacije |
| Topografski znaki | Topografski znaki | Topografski znaki |
|  | Hitrostno zvijanje cevi | Hitrostno zvijanje cevi |
|  | Štafetno spajanje cevi na trojak | »V napad« |

**NAČIN TEKMOVANJA**

**VAJA IZVEN PROGE**

Ekipe pionirjev, pionirk, mladincev in mladink morajo opraviti "Vajo z vedrovko" in se nato javijo na prostoru z oznako "Start".

Ekipe gasilcev pripravnikov in gasilk pripravnic morajo opraviti "Postavitev orodja za vajo z MB" in se nato javijo na prostoru z oznako "Start".

**START**

Ekipe štartajo v določenem časovnem intervalu (navadno na 2 minuti), po časovnici tekmovanja (časovnica tekmovanja bo na spletni strani GZ Dolomiti objavljena vsaj tri dni pred tekmovanjem).

Vsaka ekipa se javi na označenem prostoru za »Start« po časovnici (vsaj 5 minut pred štartom), s sabo mora imeti ocenjevalni list, ki ga je prejela na A komisiji in kompas (ekipe uporabljajo lasten kompas).

V kolikor bodo ekipe zamujale na štart, bo ekipa za vsako začetno minuto zamujanja kaznovana z eno (1) negativno točko. Za zamudo se šteje, če se ekipa na označenem prostoru za »Start« ne javi po časovnici (5 min pred štartom). Ekipa, ki zamudi, dobi negativne točke za zamudo in mora počakati na prvo prosto mesto v časovnici na mestu, ki ga določi organizator. To mesto mora biti v bližini Starta in mora onemogočati čakajoči ekipi stik s preostalimi ekipami.

Na štartu ekipa dobi karto z vrisanimi kontrolnimi točkami. Karto ekipa prejme 1 minuto pred štartom.

**DELO NA PROGI**

Progo mora ekipa obiti po vrstnem redu od prve do zadnje kontrolne točke (po zaporedni številki kontrolne točke). V kolikor ekipa pride na kontrolno točko in nima opravljene predhodne kontrolne točke, sodnik ekipi v ocenjevalni list pripiše 200 negativnih točk za nepravilen vrstni red kontrolnih točk.

V kolikor pride ekipa v cilj, brez opravljene kontrolne točke (ali več kontrolnih točk), prejme ekipa za vsako neopravljeno kontrolno točko 200 negativnih točk

**MRTVI ČAS**

Je čas, ki ga ekipa porabi za čakanje na izvedbo, pripravo orodja/opreme in čas izvedbe vaje na posamezni kontrolni točki. Mrtvi čas se šteje od prihoda na kontrolno točko do odhoda iz kontrolne točke. Ta čas se odšteje od časa proge (čas teka/hoje na progi). Na posamezni kontrolni točki ga je potrebno natančno evidentirati in vpisati tudi v ocenjevalni list ( \_\_min.\_\_ sek.). Prihod na kontrolno točko je takrat, ko zadnji tekmovalec stopi v označeno polje. Odhod iz kontrolne točke je, ko prvi tekmovalec zapusti kontrolno točko. Pri pionirjih, pionirkah se obravnava tudi mentorja.

**ČAS IZVEDBE VAJE NA KONTROLNI TOČKI**

Je čas, ki ga ekipa porabi za izvedbo vaje na kontrolni točki. Pri disciplinah, kjer se meri čas, se ta v celoti vpiše v ocenjevalni list kot negativne točke.

Ob ročnem merjenju se praktične vaje ocenjujejo na eno decimalko natančno, ob elektronskem merjenju pa na dve decimalki natančno.

**CILJ**

Ekipa mora v cilj priteči skupaj, pri pionirjih, pionirkah tudi mentor. Čas se ustavi, ko je zadnji član ekipe (pri pionirjih, pionirkah tudi mentor) pretekel ciljno črto.

Takoj po prihodu v cilj mora ekipa oddati karto in ocenjevalni list. V kolikor ekipa ne odda karte prejme 200 negativnih točk za neoddano karto. V koliko ekipa ne odda ocenjevalnega lista se ekipo diskvalificira.

**SKUPNI ČAS**

Je čas, ki ga ekipa porabi od štarta do cilja. Maksimalni skupni čas, ki ga ekipa lahko porabi na progi je 2 ure in pol (vključno z mrtvim časom). Po preteku tega časa je ekipa diskvalificirana (v ta čas ni všteto, če pride do tehnične napake ali težave oz. težave organizatorja).

**ČAS PROGE (ČAS TEKA/HOJE NA PROGI)**

Je čas, ki ga ekipa porabi, da opravi s progo.

Čas proge = Skupni čas – Mrtvi čas. Ocenjevanje: 1 minuta = 2 negativni točki.

**Ocenjevanje**

Ocenjevanje se opravi na podlagi Pravil in točkovanj za izvedbo orientacije, ki so priloga tega razpisa.

Pravilnost izvedbe tekmovalne discipline ocenjuje ocenjevalna komisija, ki jo sestavljajo predsednik in določeno število članov, odvisno od vrste tekmovalne discipline.

Začetno (pozitivno) število točk je 1000.

Glede na začetno skupno starost ekipe, ekipe dobijo naslednje dodatno število pozitivnih točk (za izračun se upošteva letnica rojstva):

|  |  |
| --- | --- |
| **pionirji, pionirke** | **mladinci, mladinke** |
| **starost enote** | **pozitivne točke** | **starost enote** | **pozitivne točke** |
| 21-23 | 5 | 36-38 | 5 |
| 24-26 | 3 | 39-41 | 3 |
| 27-29 | 2 | 42-44 | 2 |
| 30-32 | 1 | 45-47 | 1 |
| 33 | 0 | 48 | 0 |

* v kategoriji pionirjev, pionirk lahko tekmuje tudi član v starosti 6 let, vendar se upošteva njegova starost 7 let;
* v kategoriji mladincev, mladink lahko tekmuje tudi član mlajši od 12 let, vendar se upošteva njegova starost 12 let;
* v kategoriji gasilcev pripravnikov, gasilk pripravnic se dodatne točke ne dodelujejo.

Negativne točke se odštevajo od začetnega (pozitivnega) števila točk, višje je število točk, boljša je uvrstitev.

Negativne točke so:

* Čas proge (hoje/teka na progi) se spremeni v negativne točke (1 minuta = 2 negativni točki). Čas proge je čas, ki ga je ekipa porabila na progi. Čas proge = Skupni čas – Mrtvi čas;
* Rezultati na kontrolnih točkah (po pravilih Ocenjevanja);
* Ekipa, ki bo zamujala na štart, bo za vsako začetno minuto zamujanja kaznovana z 1 negativno točko;
* V primeru izvedbe Varianta 2: Izvedba vaje po prihodu v cilj: Ekipa, ki bo zamujala na »Vajo izven proge«, bo za vsako začetno minuto zamujanja kaznovana z 1 negativno točko;
* Ekipa, ki je zgrešila začrtano pot in posledično ni opravila naloge na posamezni kontrolni točki, se kaznuje z 200 negativnimi točkami (za vsak primer);
* Ekipa, ki po prihodu v cilj ne bo oddala karte bo prejela 200 negativnih točk. Če ekipa ne bo oddala ocenjevalnega lista bo diskvalificirana.

**Delitev mest**

V primeru delitve mest se uporabijo naslednji prioritetni vrstni red nalog:

1. čas teka,
2. praktične vaje iz orientacije,
3. praktična vaja topografski znaki,
4. seštevek preostalih vaj pri posamezni kategoriji.

**Komisija za pritožbe (ODLOČANJE O OCENITVI)**

Člani ocenjevalne komisije ocenjujejo tekmovalne ekipe na podlagi Pravil in točkovanj za izvedbo orientacije.

Tekmovalna ekipa se lahko v roku 20 min po prihodu v cilj na delo ocenjevalne komisije v primeru kršitve Pravil in točkovanj za izvedbo orientacije pisno pritoži komisiji za pritožbe.

Komisijo za pritožbe sestavljajo: vodja tekmovanja, predsednik in ostali člani komisije B. Dokončno odločitev o pritožbi sprejme komisija za pritožbe pred razglasitvijo rezultatov.

**Nagrade**

Vse ekipe prejmejo pisna priznanja, najboljše tri ekipe pri pionirjih, pionirkah, mladincih, mladinkah, gasilcih pripravnikih in gasilkah pripravnicah pa prejmejo medalje ter pokale za skupno uvrstitev vseh treh zvez. Ekipe morajo OBVEZNO počakati do konca razglasitve rezultatov. V primeru, da predčasno zapustijo tekmovanje in so prejemniki nagrad, jim le-te ne pripadajo.

**PREHRANA**

Za vse ekipe organizator poskrbi za prehrano in osvežilni napitek.

**Tekmovanje ekipe izven konkurence**

Ekipa tekmuje izven konkurence, če pride ekipa na tekmovanje brez izkaznic pionirja in mladinca oz. gasilskih izkaznic, če izkaznica pionirja in mladinca ni pravilno izdelana (nepopolni podatki, brez podpisa, …), ali se ugotovi, da je eden izmed članov ekipe starejši, kot so predpisane letnice za določeno kategorijo.

**Diskvalifikacija ekipe**

Tekmovalna ekipa je diskvalificirana če:

* se tekmovalci ali mentorji neprimerno vedejo pred otvoritvijo ali med otvoritvijo tekmovanja, v času tekmovanja, pred zaključkom, med zaključkom ali po zaključku tekmovanja;
* se tekmovalci ali mentorji nespodobno vedejo do sodnikov;
* tekmovalci ali mentorji namerno ovirajo tekmovalce druge tekmovalne ekipe;
* če se pri tekmovalcih ali mentorjih zazna kakršna koli prisotnost alkohola na celotnem prizorišču tekmovanja;
* če katerikoli tekmovalec pri katerikoli vaji ne poizkuša opraviti naloge;
* če si ekipe, mentorji ali spremljevalci pred tekmovanjem ogledujejo teren in hodijo po ali ob progi;
* če ekipe, mentorji ali spremljevalci odstranjujejo, nameščajo ali kakorkoli drugače posegajo v označbe in progo ter ne spoštujejo navodil;
* če je na cilju nepopolna ekipa (pri pionirskih ekipah vključno z mentorjem);
* če je nepopolna ekipa (pri pionirskih ekipah vključno z mentorjem) na katerikoli kontrolni točki;
* če mentor spremlja več pionirskih ekip ali hkrati spremlja pionirsko ekipo in je tekmovalec v drugi kategoriji se vse ekipe diskvalificira;
* če ekipa po prihodu v cilj ne odda ocenjevalnega lista;
* če od starta ekipe preteče več kot 2,5 ure;
* če ekipa pri premagovanju proge uporablja kakšna koli prevozna sredstva;
* če ekipa ali del ekipe, vključno z mentorjem zapusti razglasitev rezultatov in zaključek tekmovanja pred zaključkom tekmovanja (pred dovoljenim odhodom ekip),
* če se ugotovi, da je ekipa goljufala ali kakorkoli priredila podatke tekmovalcev (npr: neresnični rojstni podatki, ...).

Poleg zgoraj naštetih vzrokov za diskvalifikacijo so pri vsaki posamezni vaji na kontrolni točki še dodatno opredeljeni vzroki za diskvalifikacijo.

O diskvalifikaciji tekmovalne enote odloči komisija za pritožbe dokončno.

V primeru diskvalifikacije tekmovalna ekipa ne prejme nagrade, priznanja za udeležbo. Črta se tudi iz vrstnega reda tekmovalnih ekip.

**INFORMACIJE**

Vse ostale informacije lahko dobite na telefon 031 553 667 ali e-mail matejscouting@gmail.com.

**OSTALA POMEMBNA NAVODILA, PRIPOROČILA**

Priporočamo, da imajo člani ekip s seboj zdravstvene kartice.

Tekmovanje bo potekalo v vsakem vremenu, zato priporočamo primerno obutev in oblačila.

Tekmovanje poteka na lastno odgovornost.

Z gasilskimi pozdravi!

GZ Dolomiti GZ Brezovica GZ Horjul

Komisija za mladino Komisija za mladino Komisija za mladino

Lara Žvokelj Nuša Jeraj Matej Sotošek

**Priloge:**

* PRAVILA IN TOČKOVANJE ZA IZVEDBO ORIENTACIJE
* PRIJAVNICA

Za vse ostale informacije poglejte na spletno stran GZ Slovenije:

<http://www.gasilec.net/operativa/mladina/orientacija>